CELEX: 32012D0705(01)
Language: mt
Date: 2012-07-04 00:00:00
Title: Deċiżjoni ta’ Implimentazzjoni tal-Kummissjoni tal- 4 ta’ Lulju 2012 li tikkonċerna l-finanzjament għas-sena 2012 ta' attivitajiet fil-qasam veterinarju li huma marbutin mal-politika tat-tagħrif tal-Unjoni Ewropea u s-sostenn ta' organizzazzjonijiet internazzjonali, ma' għadd ta' miżuri meħtieġa biex jiżguraw l-applikazzjoni tar-Regolament (KE) Nru 882/2004 u lejn proġett bi prova dwar Netwerk Ewropew ikkoordinat dwar it-Trattament Xieraq tal-Annimali

5.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 197/8
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-4 ta’ Lulju 2012
   li tikkonċerna l-finanzjament għas-sena 2012 ta' attivitajiet fil-qasam veterinarju li huma marbutin mal-politika tat-tagħrif tal-Unjoni Ewropea u s-sostenn ta' organizzazzjonijiet internazzjonali, ma' għadd ta' miżuri meħtieġa biex jiżguraw l-applikazzjoni tar-Regolament (KE) Nru 882/2004 u lejn proġett bi prova dwar Netwerk Ewropew ikkoordinat dwar it-Trattament Xieraq tal-Annimali
   2012/C 197/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1) (minn hawn 'il quddiem imsejjaħ ir-“Regolament Finanzjarju”), u b'mod partikolari l-Artikoli 49(6)a u 75 tiegħu,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (2), u b’mod partikolari l-Artikoli 20, 23 u 27 tagħha,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u tal-ikel, mas-saħħa tal-annimali u mar-regoli dwar il-welfare tal-annimali (3) u partikolarment, l-Artikolu 66(1)(c) tiegħu,
   Billi:
   
               (1)
            
            
               B’konformità mal-Artikolu 75 tar-Regolament Finanzjarju u l-Artikolu 90(1) tar-Regoli ta' Implimentazzjoni, l-impenn ta’ nfiq mill-baġit tal-Unjoni Ewropea għandu jkollu qablu deċiżjoni finanzjarja li tistabbilixxi l-elementi essenzjali tal-azzjoni li tinvolvi l-infiq u li hija adottata mill-istituzzjoni jew mill-awtoritajiet li l-poteri tagħhom ġew delegati mill-istituzzjoni.
            
         
               (2)
            
            
               Ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (4) (minn hawn ’il quddiem ir-“Regoli ta' Implimentazzjoni”), jidentifika l-grad ta' dettall li huwa meqjus li hu biżżejjed biex jiddeskrivi l-qafas stabbilit minn deċiżjoni ta' finanzjament.
            
         
               (3)
            
            
               Skont l-Artikolu 110 tar-Regolament Finanzjarju, għandu jiġi adottat programm ta’ ħidma annwali għall-għotjiet.
            
         
               (4)
            
            
               Jeħtieġ li jiġi stabbilit programm ta' ħidma għall-attivitajiet tal-Unjoni Ewropea fil-qasam veterinarju marbutin mal-politika ta' tagħrif, l-appoġġ għall-organizzazzjonijiet internazzjonali, u l-kompjuterizzazzjoni tal-proċeduri veterinarji.
            
         
               (5)
            
            
               Peress li l-programm ta' ħidma fl-annessi huwa qafas dettaljat biżżejjed fis-sens tal-Artikolu 90(2) u (3) tar-Regolament tal-Kummissjoni (KE, Euratom) Nru 2342/2002, id-deċiżjoni preżenti tikkostitwixxi deċiżjoni ta' finanzjament għall-infiq previst fil-programm ta' ħidma għal għotjiet u akkwisti.
            
         
               (6)
            
            
               Skont l-Artikolu 22 tad-Deċiżjoni 2009/470/KE, l-Unjoni tista' twettaq, jew tgħin lill-Istati Membri jew lill-organizzazzjonijiet internazzjonali biex iwettqu l-miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja tal-Unjoni u għall-iżvilupp ta’ edukazzjoni jew taħriġ veterinarju.
            
         
               (7)
            
            
               L-Artikolu 19 tad-Deċiżjoni 2009/470/KE jiddikjara li l-Unjoni għandha tagħmel kontribuzzjoni finanzjarja għat-twaqqif ta’ politika ta’ tagħrif fil-qasam tas-saħħa u t-trattament xieraq tal-annimali u s-sikurezza fl-ikel fi prodotti li joriġinaw mill-annimali inkluż li jsiru studji meħtieġa għat-tħejjija u l-iżvilupp ta’ leġiżlazzjoni fil-qasam tat-trattament xieraq tal-annimali.
            
         
               (8)
            
            
               Il-paragrafu (a)(i) tal-Artikolu 19 tad-Deċiżjoni 2009/470/KE jipprevedi li l-Unjoni għandha tagħmel kontribuzzjoni finanzjarja għall-ġbir u l-ħażna ta' kull tagħrif marbut mal-leġiżlazzjoni tal-Unjoni fil-qasam tas-saħħa tal-annimali, it-trattament xieraq tagħhom u s-sikurezza fl-ikel fi prodotti li joriġinaw mill-annimali.
            
         
               (9)
            
            
               Hi meħtieġa kontribuzzjoni finanzjarja biex issir il-bażi tad-dejta interattiva ta' leġiżlazzjoni veterinarja (Vetlex) oriġinarjament stabbilita għall-Pajjiżi Kandidati, il-Pajjiżi Kandidati potenzjali u l-pajjiżi fl-inizjattiva Politika Ewropea tal-Viċinat disponibbli għall-Istati Membri kollha.
            
         
               (10)
            
            
               Fis-snin ta’ qabel saru xi attivitajiet ta' komunikazzjoni biex jippromwovu kwistjonijiet dwar is-saħħa tal-annimali u l-prinċipji tal-Istrateġija dwar is-Saħħa tal-Annimali lill-partijiet interessati, l-organizzazzjonijiet u s-soċjetà kollha kemm hi. Huwa xieraq li dawn l-attivitajiet ta' komunikazzjoni, inklużi dawk orizzontali, ikomplu fl-2012.
            
         
               (11)
            
            
               L-Artikolu 27 tad-Deċiżjoni tal-Kunsill 2009/470/KE jistipula l-kontribut finanzjarju tal-Unjoni għall-implimentazzjoni ta' programmi nazzjonali ta' eradikazzjoni/sorveljanza. Skont dan l-istess Artikolu, il-Kummissjoni għandha tivvaluta dawn il-programmi. Biex ikun hemm għodda addizzjonali, l-assistenza teknika esterna se twettaq prevalutazzjoni ta' dawn il-programmi mressqin għall-2013.
            
         
               (12)
            
            
               Ir-Regolament (KE) Nru 882/2004 jistabbilixxi r-regoli ġenerali għat-twettiq tal-kontrolli uffiċjali biex jivverifikaw il-konformità mar-regoli mmirati, partikolarment, biex jipprevjenu, jeliminaw jew inaqqsu għal livelli aċċettabbli r-riskji lill-bnedmin u lill-annimali, kemm direttament jew mill-ambjent jew billi jiggarantixxu prassi ġusta fil-kummerċ tal-għalf jew tal-ikel u jipproteġu l-interessi tal-konsumatur, inkluż it-tikkettjar tal-għalf u tal-ikel u forom oħra ta' tagħrif għall-konsumatur.
            
         
               (13)
            
            
               Skont l-Artikolu 66(1)(c) tar-Regolament (KE) Nru 882/2004, l-appropjazzjonijiet meħtieġa għall-iffinanzjar ta' miżuri oħrajn meħtieġa biex tkun żgurata l-applikazzjoni ta' dan ir-regolament għandhom jiġu awtorizzati kull sena fil-qafas tal-proċedura baġitarja. Il-miżuri msemmija fl-Artikolu 66 jinkludu partikolarment l-organizzazzjoni tal-istudji, il-pubblikazzjoni tat-tagħrif u l-organizzazzjoni ta' laqgħat u konferenzi.
            
         
               (14)
            
            
               Ir-rapporti tal-Uffiċċju Alimentari u Veterinarju dwar l-ispezzjonijiet imwettqa fis-snin 2007 sal-2011 fuq il-kontrolli uffiċjali fl-Istati Membri dwar il-materjali li jiġu f'kuntatt mal-ikel, indikaw xi nuqqasijiet. B'mod partikolari nstabu n-nuqqasijiet fil-kapaċità li jiġu rinfurzati r-rekwiżiti tas-sikurezza ġenerali u fil-prassi tajba tal-manifatturi f'dawk l-oqsma fejn ma hemmx adottati miżuri speċifiċi tal-UE (“oqsma mhux armonizzati”). Għaldaqstant huwa previst studju li għandu jitwettaq fl-2012 li jinvestiga sa liema grad ikunu meħtieġa dispożizzjonijiet speċifiċi fil-livell tal-UE biex itejbu r-rinforzabbiltà tar-rekwiżiti tas-sikurezza ġenerali u biex jipprovdu d-dejta dwar l-impatti tagħhom ekonomiċi, soċjali u ambjentali (inkluż il-piż amministrattiv).
            
         
               (15)
            
            
               Il-komunikazzjoni dwar il-kontrolli fuq l-ikel u l-għalf ma tistax tkun dejjem marbuta ma' suġġett speċifiku. Għalhekk, jixraq li jiġu previsti xi riżorsi għall-attivitajiet ta' komunikazzjoni orizzontali marbutin magħha.
            
         
               (16)
            
            
               Tul il-katina alimentari hemm għadd ta' riskji li jipperikolaw il-provvediment ta' ikel li ma jipperikolax is-saħħa tal-konsumaturi Ewropej. Fl-2012 huwa previst studju biex jidentifika dawn ir-riskji mal-katina alimentari kollha, biex jiżviluppa u jivvaluta xenarji tal-futur u jiddefinixxi r-reazzjonijiet politiċi.
            
         
               (17)
            
            
               L-Artikolu 13 tat-Trattat dwar il-Funzjonament tal-Unjoni Ewropea (5) jirrikjedi li, billi l-annimali huma kreaturi li jħossu, l-Unjoni u l-Istati Membri jagħtu każ bir-reqqa għal-ħtiġijiet tat-trattament xieraq tal-annimali fil-formulazzjoni u l-implimentazzjoni ta' wħud mill-politiki tal-Unjoni. Għaldaqstant jixraq li jkun iffinanzjat proġett bi prova li jgħin lill-Istati Membri u lill-partijiet interessati biex jimplimentaw ir-regoli tal-Unjoni dwar it-trattament xieraq tal-annimali.
            
         
               (18)
            
            
               Ir-Regolament tal-Kunsill (KE) Nru 1099/2009 tal-24 ta' Settembru 2009 dwar il-protezzjoni tal-annimali waqt il-qatla (6) fl-Artikolu 20 tiegħu jeżiġi li l-Istati Membri jiżguraw l-appoġġ xjentifiku biex jgħin lill-awtoritajiet kompetenti bl-għarfien espert xjentifiku, tekniku u edukattiv biex jiffaċilita l-implimentazzjoni ta' din il-leġiżlazzjoni dwar it-trattament xieraq tal-annimali. Jidher xieraq li jiġi żviluppat proġett ta' prova li jiżgura koordinazzjoni mtejba bejn l-appoġġi tekniċi nazzjonali li għandhom jiġu stabbiliti għall-implimentazzjoni tar-Regolament (KE) Nru 1099/2009 qabel l-2013.
            
         
               (19)
            
            
               Il-Komunikazzjoni tal-Kummissjoni lill-Parlament Ewropew, lill-Kunsill u lill-Kumitat Ekonomiku u Soċjali Ewropew dwar l-Istrateġija tal-Unjoni Ewropea għall-Protezzjoni u l-Benessri tal-Annimali 2012-2015 (7) ukoll tipprevedi l-possibbiltà li jiġi stabbilit netwerk Ewropew ta' ċentri ta' referenza li l-għan tagħhom ikun li jiżguraw li l-awtoritajiet kompetenti jirċievu tagħrif tekniku koerenti u uniformi dwar kif għandha tiġi implimentata l-leġiżlazzjoni tal-UE, partikolarment fil-kuntest ta' indikaturi dwar it-trattament xieraq tal-annimali bbażati fuq riżultati. Għalhekk huwa rilevanti li l-Unjoni tippromwovi proġett bi prova biex tivvaluta l-fattibbiltà u l-effiċjenza ta' dan in-netwerk qabel ma tipproponi leġiżlazzjoni futura.
            
         
               (20)
            
            
               Jixraq li jinżamm il-finanzjament mill-Unjoni għal dan il-proġett bi prova. Fil-baġit ġenerali tal-Unjoni Ewropea għall-2012, l-awtorità baġitarja allokat EUR 1 000 000 għal proġett bi prova fuq Netwerk Ewropew ikkoordinat għat-Trattament Xieraq tal-Annimali.
            
         
               (21)
            
            
               Din id-deċiżjoni ta’ finanzjament tista’ tkopri wkoll il-ħlas tal-imgħax dovut għal ħlas tard abbażi tal-Artikolu 83 tar-Regolament Finanzjarju u 106(5) tar-Regoli ta’ Implimentazzjoni.
            
         
               (22)
            
            
               Għall-applikazzjoni ta' din id-deċiżjoni, jixraq li jiġi ddefinit it-terminu “bidla sostanzjali”, fl-ambitu tat-tifsira tal-Artikolu 90(4) tar-Regoli ta' Implimentazzjoni.
            
         
               (23)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali.
            
         IDDEĊIDIET KIF ĠEJ:
   
      TITOLU I
   
   
      Il-programm ta' ħidma li jimplimenta d-Deċiżjoni tal-Kunsill 2009/470/KE
   
   Artikolu 1
   Il-programm ta' ħidma annwali għall-implimentazzjoni tal-Artikoli 20, 23, u 27 tad-Deċiżjoni tal-Kunsill 2009/470/KE, kif stipulat fl-Anness I, huwa b'dan adottat.
   Artikolu 2
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm hija ta' EUR 3 254 600 u għandha tiġi ffinanzjata mil-Linja Baġitarja 17 04 02 01 tal-Baġit Ġenerali tal-Unjoni Ewropea għall-2012.
   Artikolu 3
   L-implimentazzjoni baġitarja ta' kompiti marbutin mal-punt 2. fl-Anness I tista' tiġi fdata f'idejn l-organizzazzjoni internazzjonali li ġejja, li tapplika standards li joffru garanziji ekwivalenti għall-istandards aċċettati internazzjonalment fil-proċeduri ta' kontabilità, ta' awditjar, ta' kontrolli interni u ta' akkwisti: L-Organizzazzjoni Dinjija għas-Saħħa tal-Annimali (OIE)
   
      TITOLU II
   
   
      Il-programm ta' ħidma li jimplimenta r-Regolament tal-Kunsill (KE) Nru 882/2004
   
   Artikolu 4
   Il-programm ta' ħidma annwali għall-implimentazzjoni tal-Artikolu 66(1)(c), kif stabbilit fl-Anness II, huwa b'dan adottat.
   Artikolu 5
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm hija ta' EUR 277 650 u għandha tiġi ffinanzjata mil-Linja Baġitarja 17 04 07 01 tal-Baġit Ġenerali tal-Unjoni Ewropea għall-2012.
   
      TITOLU III
   
   
      Proġett ta' prova ta' Netwerk Ewropew ikkoordinat għat-Trattament Xieraq tal-Annimali
   
   Artikolu 6
   Il-proġett bi prova, kif stipulat fl-Anness III huwa b'dan adottat.
   Artikolu 7
   Ġie stabbilit li l-kontribuzzjoni massima awtorizzata b'dan it-Titolu għall-implimentazzjoni tal-programm ta' prova hija ta' EUR 1 000 000 u għandha tiġi ffinanzjata mil-Linja Baġitarja 17 04 01 02 tal-Baġit Ġenerali tal-Unjoni Ewropea għall-2012.
   
      TITOLU IV
   
   
      Dispożizzjonijiet ġenerali
   
   Artikolu 8
   Il-programmi ta' ħidma msemmijin fit-Titoli I, II u III jikkostitwixxu deċiżjonijiet ta' finanzjament fit-tifsira tal-Artikolu 75 tar-Regolament Finanzjarju.
   Artikolu 9
   1.   L-uffiċjal awtorizzanti jista’ jadotta kwalunke bidliet għal kull wieħed mit-Titoli li ma jitqisux sostanzjali fit-tifsira tal-Artikolu 90(4) tar-Regolament (KE, Euratom) Nru 2342/2002, skont il-prinċipji ta’ amministrazzjoni finanzjarja soda u tal-proporzjonalità.
   2.   Bidliet kumulattivi tal-allokazzjonijiet għall-azzjonijiet koperti mill-programm ta' ħidma li ma jaqbżux l-10 % tal-kontribuzzjoni massima prevista mill-Artikoli 2, 5 u 7 ta' din id-Deċiżjoni ma għandhomx jitqiesu bħala sostanzjali fit-tifsira tal-Artikolu 90(4) tar-Regolament (KE, Euratom) Nru 2342/2002, sakemm dawn ma jaffettwawx b'mod sinifikanti n-natura u l-għan tal-programmi ta' ħidma.
   Artikolu 10
   L-aproprjazzjonijiet imsemmija fl-Artikoli 2, 5 u 7 jistgħu jkopru wkoll l-imgħax li għandu jitħallas fuq ħlas b'lura.
   Artikolu 11
   Din id-Deċiżjoni hija indirizzata lill-uffiċjali ta' awtorizzazzjoni ddelegati.
   
      Magħmul fi Brussell, l-4 ta’ Lulju 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 248, 16.9.2002, p. 1.
   
      (2)  ĠU L 155, 18.6.2009, p. 30.
   
      (3)  ĠU L 165, 30.4.2004, p. 1. kif ikkoreġut mill-ĠU L 191, 28.5.2004, p. 1.
   
      (4)  ĠU L 357, 31.12.2002, p. 1.
   
      (5)  ĠU C 83, 30.3.2010, p. 47.
   
      (6)  ĠU L 303, 18.11.2009, p. 1.
   
      (7)  COM(2012) 6 finali.
   
      ANNESS I
      
         Id-Deċiżjoni tal-Kunsill 2009/470/KE dwar in-nefqa fil-kamp veterinarju, u b’mod partikolari l-Artikoli 20, 23 u 27 tagħha – Programm ta’ Ħidma għall-2012
      
      1.   Introduzzjoni
      
      Dan il-programm fih 6 suġġetti ewlenin għas-sena 2012. Abbażi tal-għanijiet mogħtija fid-Deċiżjoni tal-Kunsill 2009/470/KE tal-25 ta Mejju 2009 dwar in-nefqa fil-kamp veterinarju, id-distribuzzjoni tal-baġit u l-azzjonijiet ewlenin huma dawn li ġejjin:
      
                  —
               
               
                  għall-għotjiet implimentati b'ġestjoni konġunta (il-punt 2):
                  
                              —
                           
                           
                              Kontribut finanzjarju tal-Unjoni għall-organizzazzjoni ta' konferenzi dinjin dwar it-trattament xieraq tal-annimali, ir-reżistenza tal-mikrobi kontra mediċini antimikrobjali u korpi statutorji veterinarji, konferenza reġjonali dwar it-trattament xieraq tal-annimali u seminars reġjonali għad-delegati l-ġodda tal-Organizzazzjoni Dinjija għas-Saħħa tal-Annimali (OIE), punti fokali dwar il-prodotti veterinarji dwar it-trattament xieraq tal-annimali u dwar is-saħħa tal-annimali tal-ilma, sa massimu ta' EUR 660 000.
                           
                        
            
                  —
               
               
                  għal akkwisti (implimentati f’amministrazzjoni ċentralizzata diretta) (il-punt 3):
                  
                              —
                           
                           
                              L-użu ta' sejħa għall-offerti fuq kontribuzzjoni li tippermetti l-aċċess għall-bażi tad-dejta Vetlex għall-amministraturi fl-Istati Membri: EUR 150 000 (il-punt 3.1).
                           
                        
                              —
                           
                           
                              Kontribuzzjoni lejn il-komunikazzjoni orizzontali marbuta mal-attivitajiet li għandhom x'jaqsmu mas-saħħa tal-annimali: EUR 49 600 (il-punt 3.2).
                           
                        
                              —
                           
                           
                              Avvenimenti ta' appoġġ għall-politika kurrenti dwar it-trattament xieraq tal-annimali u l-manutenzjoni tal-għodod ta' komunikazzjoni eżistenti: EUR 700 000 (il-punt 3.3).
                           
                        
                              —
                           
                           
                              Pubblikazzjonijiet u tixrid ta’ tagħrif biex jippromwovu kwistjonijiet tas-saħħa tal-annimali u l-prinċipji tal-Istrateġija dwar is-Saħħa tal-Annimali EUR 1 595 000 (il-punt 3.4).
                           
                        
                              —
                           
                           
                              Prevalutazzjoni esterna tal-programmi għall-eradikazzjoni/għas-sorveljanza tal-2013: EUR 100 000 (il-punt 3.5).
                           
                        
            2.   L-azzjoni taħt amministrazzjoni konġunta
      
      Konferenzi dinjin dwar it-trattament xieraq tal-annimali, ir-reżistenza tal-mikrobi għall-mediċini antimikrobjali, korpi statutorji veterinarji u mard tal-annimali selvaġġi; Konferenza Reġjonali dwar it-trattament xieraq tal-annimali fl-Amerika ta' Isfel; u Seminars Reġjonali għad-Delegati l-ġodda tal-OIE, Punti Fokali dwar prodotti Veterinarji, dwar it-Trattament Xieraq tal-Annimali u dwar is-Saħħa tal-Annimali tal-Ilma fl-Ewropa.
      IL-BAŻI LEGALI
      L-Artikolu 23 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      Il-kontribuzzjonijiet għandhom jiġu koperti minn ftehim bil-miktub 2012-2013.
      ENTITÀ TA' IMPLIMENTAZZJONI
      L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. Biex jittejjeb l-istatus tas-saħħa tal-annimali madwar id-dinja u għaldaqstant jitbaxxa r-riskju ta' mard mill-annimali fl-UE, huwa importanti li l-approċċ tal-UE għas-saħħa u t-trattament xieraq tal-annimali jitqassam mal-pajjiżi membri kollha tal-OIE u li l-UE tappoġġja b'mod attiv il-Konferenzi u s-seminars ta' taħriġ organizzati mill-OIE biex tiġi promossa l-politika ta' saħħa u t-trattament xieraq tal-annimali tal-Unjoni f'din l-okkażjoni.
      Fis-7 ta' Ġunju 2010 l-Kummissjoni u l-OIE ffirmaw Ftehim Qafas fuq żmien twil li jistipula l-arranġamenti amministrattivi u finanzjarji għall-kooperazzjoni tagħhom (mehmuża hawnhekk), fejn “il-Ftehim ta' Kontribuzzjoni tal-Unjoni Ewropea ma' Organizzazzjoni Internazzjonali” (il-“Ftehim ta' Kontribuzzjoni Standard” jew “SCA”) japplika għal programmi dinjin, reġjonali jew nazzjonali u għal azzjonijiet amministrati mill-OIE u ffinanzjati jew ikkofinanzjati mill-Unjoni Ewropea.
      Valutazzjoni bir-reqqa u sħiħa tal-OIE kienet diġà saret preċedentement, permezz ta' “valutazzjoni fuq erba' pilastri” li stabbilixxiet li l-OIE applika, fil-proċeduri tal-kontabilità, tal-awditjar, tal-kontroll u tal-akkwist, standards li joffru garanziji ekwivalenti għall-istandards aċċettati internazzjonalment.
      GĦANIJIET LI JRIDU JIĠU SODISFATTI U RIŻULTATI PREVISTI
      L-approċċ tal-UE għas-saħħa u t-trattament xieraq tal-annimali jkun kondiviż mal-membri kollha tal-OIE permezz tal-promozzjoni tal-politika tas-saħħa u t-trattament xieraq tal-annimali tal-Unjoni fl-okkażjoni tal-konferenzi u s-seminars ta' taħriġ organizzati mill-OIE. Eventwalment jittejbu l-istatus tas-saħħa, tat-trattament xieraq u tas-saħħa pubblika veterinarja madwar id-dinja kollha, u jitnaqqas ir-riskju fl-UE.
      DESKRIZZJONI U GĦANIJIET TAL-MIŻURA TA’ IMPLIMENTAZZJONI
      Ħarsa ġenerali tal-azzjonijiet differenti li jridu jiġu ffinanzjati taħt dan il-punt jinstabu fit-tabella ta' hawn taħt.
      L-IMPLIMENTAZZJONI
      Ġestjoni konġunta
      AMMONT MASSIMU TAL-KONTRIBUZZJONI
      EUR 660 000
      
         Taqsira tal-attivitajiet li jridu jiġu organizzati mill-OIE fl-2012-2013, kif imsemmi fil-punt 2
      
      
                  Attività
               
               
                  Post
               
               
                  Ammont massimu f'EUR
               
               
                  Dati indikattivi
                  (2012-2013)
               
            1.   Konferenzi Dinjin
               
            
                  1.1.
               
               
                  It-tielet Konferenza Dinjija tal-OIE dwar it-Trattament Xieraq tal-Annimali “L-implimentazzjoni tal-Istandards tal-OIE – l-Indirizzar ta' aspettattivi Reġjonali”
               
               
                  Kuala Lumpur (il-Malasja)
               
               
                  100 000
               
               
                  Miss-6 sat-8 ta’ Novembru 2012
               
            
                  1.2.
               
               
                  Konferenza Dinjija tal-OIE dwar l-Użu Bil-Għaqal tal-Aġenti Antimikrobjali għall-Annimali – Is-Solidarjetà Internazzjonali fil-Ġlieda kontra r-Reżistenza tal-Mikrobi għall-Mediċini Antimikrobjali
               
               
                  Pariġi (Franza)
               
               
                  100 000
               
               
                  Mit-13 sal-15 ta’ Marzu 2013
               
            
                  1.3.
               
               
                  Korpi Statutorji Veterinarji (KSV) – It-tħejjija ta' programm ta' ġemellaġġ KSV
               
               
                  Għad irid jiġi kkonfermat
               
               
                  80 000
               
               
                  It-tieni semestru 2013
               
            2.   Konferenzi u Seminars Reġjonali
               
            
                  2.1.
               
               
                  Konferenza Reġjonali għall-pajjiżi Amerikani dwar “Il-Kummerċ Dinji u l-Istandards tat-Trattament Xieraq tal-Annimali” (segwitu tal-konferenza tal-2009 fi Brussell)
               
               
                  Pajjiż tal-Amerika ta' Isfel
               
               
                  80 000
               
               
                  Mill-14 sas-16 ta’ Ottubru 2013
               
            
                  2.2.
               
               
                  Seminar Reġjonali għad-Delegati l-ġodda għall-OIE tal-Ewropa
               
               
                  Pajjiż Ewropew
               
               
                  60 000
               
               
                  Mid-19 ta’ Mejju 2012
               
            
                  2.3.
               
               
                  Seminar Reġjonali għall-Punti Fokali tal-OIE tal-Ewropa għall-prodotti veterinarji
               
               
                  Pajjiż Ewropew
               
               
                  80 000
               
               
                  It-tieni semestru 2012
               
            
                  2.4.
               
               
                  Seminar Reġjonali għall-Punti Fokali tal-OIE tal-Ewropa għat-trattament xieraq tal-annimali
               
               
                  Pajjiż Ewropew
               
               
                  80 000
               
               
                  L-ewwel semestru 2013
               
            
                  2.5.
               
               
                  Seminar Reġjonali għall-Punti Fokali tal-OIE tal-Ewropa għas-saħħa tal-annimali tal-ilma
               
               
                  Pajjiż Ewropew
               
               
                  80 000
               
               
                  L-ewwel semestru 2013
               
            3.   Akkwisti
      
      L-ammont baġitarju globali riżervat għall-kuntratti tal-akkwist fl-2012 jammonta għal EUR 2 594 600.
      3.1.   Id-disponibbiltà ta' Vetlex għall-amministrazzjonijiet tal-Istati Membri
      
      IL-BAŻI LEGALI
      L-Artikolu 20 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt ta’ servizz wieħed.
      IS-SUĠĠETT TAL-KUNTRATTI PREVISTI (JEKK POSSIBBLI)
      Il-bażi tad-dejta tal-Vetlex hija bażi tad-dejta interattiva eżistenti tal-leġiżlazzjoni veterinarja kollha amministrata minn kumpanija barranija. Il-bażi tad-dejta tiġi aġġornata fi żmien 24 siegħa mill-publikazzjoni ta' leġiżlazzjoni ġdida u fiha l-verżjonijiet ikkonsolidati tal-leġiżlazzjoni kkonċernata.
      Il-bażi tad-dejta kienet tkun aċċessibbli għall-Pajjiżi Kandidati, għall-Pajjiżi Kandidati potenzjali u għall-pajjiżi fl-inizjattiva tal-Politika Ewropea tal-Viċinat permezz ta' kuntratt bejn il-kumpanija u d-DĠ għat-Tkabbir tal-Kummissjoni Ewropea. Mhijiex disponibbli għall-Istati Membri
      Il-kontribuzzjoni prevista se tippermetti li l-Vetlex issir disponibbli għall-amministraturi fl-Istati Membri.
      L-IMPLIMENTAZZJONI
      Ċentralizzata diretta
      PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      It-tielet kwart tal-2012.
      AMMONT INDIKATTIV TAS-SEJĦA GĦALL-OFFERTI
      EUR 150 000
      KUNTRATT SPEĊIFIKU (FEJN APPLIKABBLI)
      Mhux applikabbli
      3.2.   Kontribuzzjoni orizzontali lejn il-komunikazzjoni marbuta mal-attivitajiet li għandhom x'jaqsmu mas-saħħa tal-annimali
      
      IL-BAŻI LEGALI
      L-Artikolu 20 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratti speċifiċi differenti li jużaw bosta kuntratti qafas.
      SUĠĠETT TAL-KUNTRATTI PREVISTI (FEJN POSSIBBLI)
      Kontribuzzjoni orizzontali lejn il-komunikazzjoni marbuta mal-attivitajiet li għandhom x'jaqsmu mas-saħħa tal-annimali:
      L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Matul l-2012
      AMMONT INDIKATTIV TAS-SEJĦA GĦALL-OFFERTI
      EUR 49 600
      KUNTRATT SPEĊIFIKU (FEJN APPLIKABBLI)
      Bosta kuntratti qafas tad-DĠ SANCO.
      3.3.   Avvenimenti ta' appoġġ għall-politika kurrenti dwar it-trattament xieraq tal-annimali u l-manutenzjoni tal-għodod ta' komunikazzjoni eżistenti
      
      IL-BAŻI LEGALI
      L-Artikoli 20 u 23 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Sitt kuntratti ta' servizz li jużaw kuntratt qafas u sejħa miftuħa għall-offerti.
      SUĠĠETT TAL-KUNTRATTI PREVISTI (FEJN POSSIBBLI)
      
                  (a)
               
               
                  L-organizzazzjoni jew il-koorganizzazzjoni ta' massimu ta' tliet workshops għat-tobba veterinarji biex jippromwovu l-istandards tat-trattament xieraq tal-annimali tal-UE għal implimentazzjoni aħjar fl-UE u għal ftehim reċiproku barra l-UE; EUR 150 000.
               
            
                  (b)
               
               
                  Avvenimenti biex jippubbliċizzaw f'livelli lokali/reġjonali, il-websajts tat-trattament xieraq tal-annimali tal-Irziezet u s-sett ta' għodod għall-għalliema; EUR 100 000.
               
            
                  (c)
               
               
                  Il-produzzjoni ta' pubblikazzjonijiet dwar it-trattament xieraq tal-annimali (il-bullettin u fuljetti dwar it-trattament xieraq tal-annimali, pubblikazzjonijiet/materjali għall-avvenimenti eċċ.); EUR 50 000.
               
            
                  (d)
               
               
                  Studju dwar l-opportunità biex il-konsumaturi tal-UE jingħataw it-tagħrif rilevanti dwar l-isturdament tal-annimali; EUR 200 000.
               
            
                  (e)
               
               
                  Azzjonijiet ta' komunikazzjoni dwar l-annimali tax-xogħol; EUR 50 000.
               
            
                  (f)
               
               
                  Studju dwar l-attivitajiet ta' edukazzjoni u tagħrif dwar it-trattament xieraq tal-annimali – Dan l-istudju huwa segwitu tal-komunikazzjoni dwar l-istrateġija tal-Unjoni Ewropea għall-Protezzjoni u l-Benessri tal-annimali 2012-2015 (COM(2012) 6 finali) u se jkollu l-għan li jistabbilixxi l-ħtieġa għal attivitajiet ta' edukazzjoni u tagħrif għall-pubbliku ġenerali u għall-konsumaturi, u azzjonijiet possibbli li jistgħu jiżviluppaw minnu: EUR 150 000.
               
            L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Mit-tieni kwart lejn it-tielet kwart tal-2012.
      AMMONT INDIKATTIV TAS-SEJĦA GĦALL-OFFERTI
      EUR 700 000
      KUNTRATT SPEĊIFIKU (FEJN APPLIKABBLI)
      Konklużjoni ta' massimu ta' ħames kuntratti ta' servizz speċifiċi skont il-kuntratt qafas bir-referenza SANCO/2009/A1/005 Lot 1 u Lot 2.
      Konklużjoni ta' kuntratt ta' servizz speċifiku wieħed skont il-kuntratt qafas bir-referenza SANCO/2009/B1/010.
      L-istudju li ssemma fil-punt (f) se jitnieda wara li jkun hemm sejħa miftuħa għall-offerti.
      3.4.   Pubblikazzjonijiet u tixrid ta’ tagħrif biex jippromwovu kwistjonijiet tas-saħħa tal-annimali u l-prinċipji tal-Istrateġija tas-Saħħa tal-Annimali
      
      IL-BAŻI LEGALI
      L-Artikolu 20 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas 10 kuntratti ta' servizz speċifiċi permezz ta' kuntratt qafas.
      SUĠĠETT TAL-KUNTRATTI PREVISTI (FEJN POSSIBBLI)
      
                  (a)
               
               
                  biex issir sensibilizzazzjoni dwar il-ħidma tal-Kummissjoni Ewropea u tal-professjoni veterinarja, se jiġu organizzati konferenza kbira fi Brussell dwar “l-Ekonomija tas-Saħħa tal-Annimali” (EUR 100 000) u seminar wieħed għall-istudenti (EUR 75 000).
               
            
                  (b)
               
               
                  biex tiżdied il-viżibbiltà tar-rwol tal-Kummissjoni Ewropea fis-saħħa, fit-trattament xieraq u fis-sikurezza tal-ikel tal-annimali permezz ta' tliet fieri ewlenin (EUR 525 000) u żewġ fieri iżgħar (EUR 250 000) u l-appoġġ tekniku għall-fieri (EUR 200 000): Roskilde Dyrskue, 8-10 ta' Ġunju 2012; Salone del Gusto, 25-29 ta' Ottubru 2012; Good Food Show, 28 ta' Novembru-2 ta' Diċembru 2012; International Green Week, 18-27 ta' Jannar 2013; Salon International de l'Agriculture 23 ta' Frar-3 ta' Marzu 2013. Il-mira tal-parteċipazzjoni f'dawn il-fieri hija li jintlaħqu madwar żewġ miljun ċittadini, bl-għan li dawn isiru jafu bil-valur miżjud u l-benefiċċji għall-ħajja ta' kuljum tal-politika tagħna.
               
            
                  (c)
               
               
                  biex tintwera ħarsa ġenerali lejn il-benefiċċji tal-qafas regolatorju modern għas-saħħa tal-annimali fl-UE permezz ta' sħubija mal-Euronews (EUR 270 000). Iċ-ċifra prevista hija marbuta mal-produzzjoni ta' vidjo informattiv twil 90 sekonda, u sussegwentement id-distribuzzjoni tiegħu permezz tal-Euronews, dwar l-importanza ta' din il-leġiżlazzjoni għas-sikurezza tal-katina alimentari, dwar is-sostenibbiltà tar-riżorsi tagħna, kif ukoll dwar it-tkabbir tal-iżjed settur ekonomiku Ewropew importanti: l-agrikultura.
               
            
                  (d)
               
               
                  il-produzzjoni ta' pubblikazzjoni u ta' materjal promozzjonali dwar is-saħħa tal-annimali u għall-aġġornament tal-websajt (EUR 175 000). Dawn il-pubblikazzjonijiet u materjali promozzjonali se jservu biex jirrinfurzaw il-messaġġi tagħna dwar il-benefiċċji tas-saħħa tal-annimali għaċ-ċittadini (billi huma marbutin mas-sikurezza tal-ikel, mas-saħħa tal-bniedem u mal-ekonomija), u biex isostnu l-attivitajiet li jippromwovu dawn il-messaġġi f'livell lokali.
               
            L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Tul l-2012.
      AMMONT INDIKATTIV TAS-SEJĦA GĦALL-OFFERTI
      EUR 1 595 000
      KUNTRATT SPEĊIFIKU (FEJN APPLIKABBLI)
      Il-konklużjoni ta’ bejn wieħed u ieħor 10 kuntratti ta’ servizzi speċifiċi skont il-kuntratt qafas SANCO/2009/A1/005.
      3.5.   Prevalutazzjoni esterna tal-programmi għall-eradikazzjoni/għas-sorveljanza tal-2013
      
      IL-BAŻI LEGALI
      L-Artikolu 27 tad-Deċiżjoni tal-Kunsill 2009/470/KE.
      IL-LINJA BAĠITARJA
      17 04 02 01
      IN-NUMRU INDIKATTIV U T-TIP TA’ KUNTRATTI PREVISTI
      Il-konklużjoni ta' mill-inqas 20 kuntratt ta' servizzi speċifiċi.
      IS-SUĠĠETT TAL-KUNTRATTI PREVISTI (FEJN POSSIBBLI)
      Skont l-Artikolu 27 tad-Deċiżjoni tal-Kunsill 2009/470/KE, il-Kummissjoni se tivvaluta l-programmi li tressqu għall-2013. Jistgħu jitressqu programmi għal ħdax-il marda. L-għan hu li jkun hemm prevalutazzjoni ta' dawn il-programmi minn żewġ assisstenti tekniċi għal kull marda.
      L-IMPLIMENTAZZJONI
      Ċentralizzata diretta
      IL PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Minn Mejju sa Lulju 2012.
      AMMONT INDIKATTIV TAS-SEJĦA GĦALL-OFFERTI
      EUR 100 000
      KUNTRATT SPEĊIFIKU (FEJN APPLIKABBLI)
      Il-konklużjoni ta' mill-inqas 20 kuntratt ta' servizzi speċifiċi.
   
   
      ANNESS II
      
         Il-programm ta’ ħidma għall-2012 – Ir-Regolament (KE) Nru 882/2004
      
      1.   Introduzzjoni
      
      Dan il-programm jinkludi tliet miżuri ta’ implimentazzjoni għas-sena 2012. Abbażi tal-Artikolu 66(1)(c) tar-Regolament (KE) Nru 882/2004 dwar l-iffinanzjar mill-Unjoni ta' miżuri oħra meħtieġa biex tiġi żgurata l-applikazzjoni ta' dan ir-Regolament, it-tqassim tal-baġit u l-azzjonijiet ewlenin huma kif ġej:
      Għall-akkwist:
      
                  —
               
               
                  Studju li jinvestiga l-impatt ta' stipulazzjonijiet possibbli li jtejbu r-rinforzabbiltà dwar il-materjali li jiġu f'kuntatt mal-ikel: EUR 125 000 (il-punt 2.1).
               
            
                  —
               
               
                  Kontribuzzjoni lejn il-komunikazzjoni orizzontali marbuta mal-kontroll fuq l-ikel u l-għalf: EUR 52 650 (il-punt 2.2).
               
            
                  —
               
               
                  Studju tal-fattibbiltà dwar l-identifikazzjoni, il-kwantifikazzjoni u l-valutazzjoni tar-riskju ta' riskji mill-produzzjoni sal-konsum. EUR 100 000 (il-punt 2.3).
               
            2.   Akkwisti
      
      L-ammont baġitarju globali riżervat għall-kuntratti tal-akkwist fl-2012 jammonta għal EUR 277 650.
      2.1.   Studju li jinvestiga l-impatt ta' stipulazzjonijiet possibbli li jtejbu r-rinforzabbiltà dwar il-materjali li jiġu f'kuntatt mal-ikel
      
      IL-BAŻI LEGALI
      Ir-Regolament tal-Kunsill (KE) Nru 882/2004, l-Artikolu 66(1)(c).
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed.
      IS-SUĠĠETT TAL-KUNTRATTI PREVISTI (FEJN POSSIBBLI)
      Studju li jinvestiga l-impatt ta' stipulazzjonijiet possibbli dwar il-materjali li jiġu f'kuntatt mal-ikel biex itejbu r-rinforzabbiltà tar-rekwiżiti eżistenti dwar is-sikurezza ġenerali.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Ittra ta' stedina bit-TOR għandha tinbagħat sa Settembru 2012; l-iffirmar tal-kuntratt f'Novembru 2012.
      AMMONT INDIKATTIV TAS-SEJĦA GĦALL-OFFERTI
      EUR 125 000.
      KUNTRATT SPEĊIFIKU
      Kuntratt ta' servizz qafas: valutazzjoni, valutazzjoni tal-impatt u servizzi relatati SANCO/2008/01/055.
      2.2.   Kontribuzzjoni orizzontali lejn il-komunikazzjoni marbuta mal-kontroll fuq l-ikel u l-għalf, b'mod partikolari għall-aġġornament tal-partijiet rilevanti tal-websajts, u t-tfassil u l-ħolqien ta' materjal awdjoviżiv u stampat
      
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004.
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt ta' servizz differenti li juża għadd ta' kuntratti ta' qafas.
      IS-SUĠĠETT TAL-KUNTRATTI PREVISTI (FEJN POSSIBBLI)
      Kontribuzzjoni orizzontali lejn il-komunikazzjoni marbuta mal-kontroll fuq l-ikel u l-għalf, b'mod partikolari għall-aġġornament tal-partijiet rilevanti tal-websajts, u t-tfassil u l-ħolqien ta' materjal awdjoviżiv u stampat.
      L-IMPLIMENTAZZJONI
      Ċentralizzata diretta
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Matul l-2012.
      AMMONT INDIKATTIV TAS-SEJĦA GĦALL-OFFERTI
      EUR 52 650.
      KUNTRATT SPEĊIFIKU
      Għadd ta' kuntratti qafas.
      2.3.   Studju dwar l-identifikazzjoni, il-kwantifikazzjoni u l-valutazzjoni tar-riskju mill-produzzjoni sal-konsum.
      
      IL-BAŻI LEGALI
      L-Artikolu 66(1)(c) tar-Regolament (KE) Nru 882/2004.
      IL-LINJA BAĠITARJA
      17 04 07 01
      IN-NUMRU INDIKATTIV U T-TIP TA’ KUNTRATTI PREVISTI
      Kuntratt wieħed.
      IS-SUĠĠETT TAL-KUNTRATTI PREVISTI (FEJN POSSIBBLI)
      Studju dwar l-identifikazzjoni u l-kwantifikazzjoni tar-riskji, b'mod partikolari riskji ekonomiċi u tas-suq, riskji ambjentali, riskji għas-saħħa u għall-benessri mill-produzzjoni sal-konsum; żvilupp u valutazzjoni ta' xenarji ta' sfidi fil-ġejjieni; definizzjoni ta' reazzjonijiet politiċi.
      IL-PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWISTI
      Waqt it-tielet kwart tal-2012.
      AMMONT INDIKATTIV TAS-SEJĦA GĦALL-OFFERTI
      EUR 100 000
      KUNTRATT SPEĊIFIKU
      Il-konklużjoni ta' kuntratt ta' servizz skont il-kuntratt qafas SANCO/2009/A1/005/Lot 2.
   
   
      ANNESS III
      
         Proġett bi prova ta' Netwerk Ewropew ikkoordinat għat-Trattament Xieraq tal-Annimali
      
      
         Introduzzjoni
      
      Dan il-proġett bi prova fih miżura ta' implimentazzjoni waħda għall-2012.
      Abbażi tal-għanijiet imsemmijin fil-proġett bi prova, l-allokazzjoni tal-baġit hija għal għotja biex jiġi stabbilit u jitħaddem netwerk ikkoordinat Ewropew (li se jiġi implimentat b'ġestjoni diretta ċċentralizzata) għat-trattament xieraq tal-annimali u qiegħda ffissata għal: EUR 1 000 000.
      
         Għotja biex jiġi stabbilit u jitħaddem Netwerk Ikkoordinat Ewropew għat-Trattament Xieraq tal-Annimali
      
      IL-BAŻI LEGALI
      
         Proġett bi prova skont it-tifsira tal-Artikolu 49(6)(a) tar-Regolament (KE, Euratom) Nru 1605/2002.
      
      LINJA BAĠITARJA
      17 04 01 02
      IL-PRIJORITAJIET TAS-SENA, L-GĦANIJIET LI GĦANDHOM JINTLAĦQU U R-RIŻULTATI MISTENNIJA
      Din l-azzjoni hija maħsuba biex tkopri l-istabbiliment ta' netwerk Ewropew ikkoordinat għat-trattament xieraq tal-annimali, kif mitlub bir-riżoluzzjoni tal-Parlament Ewropew dwar il-valutazzjoni u l-istima tal-Pjan ta' Azzjoni 2006-2010 dwar it-Trattament Xieraq tal-Annimali (PE 430.922 v02-00, A7-0053/2010). Hija għandha twettaq il-ħidmiet imsemmija fil-komunikazzjoni tal-Kummissjoni tat-28 ta' Ottubru 2009 dwar għażliet għat-tikkettjar tat-trattament xieraq tal-annimali u l-istabbiliment ta' Netwerk Ewropew ta' Ċentri ta' Referenza għall-protezzjoni u t-trattament xieraq tal-annimali (COM(2009) 0584).
      DESKRIZZJONI U GĦANIJIET TAL-MIŻURA TA’ IMPLIMENTAZZJONI
      L-għan Nru 1– Li jiġi stabbilit netwerk ta' riżorsi tekniċi, xjentifiċi u edukattivi (edukazzjoni vokazzjonali) dwar it-trattament xieraq tal-annimali, li jkun indipendenti minn interessi speċifiċi, u li jirrifletti d-diversità ġeografika u kulturali tal-Unjoni.
      L-għan Nru 2– Li tinġabar u tiġi analizzata, abbażi ta' eżempji speċifiċi, id-dejta eżistenti biex tiġi stabbilita s-sitwazzjoni kurrenti tal-implimentazzjoni tal-leġiżlazzjoni f'partijiet diversi tal-UE biex ikun hemm punt ta' riferiment dwar l-effikaċja tal-azzjonijiet previsti.
      L-għan Nru 3– Abbażi ta' eżempji speċifiċi tal-leġiżlazzjoni tal-UE, jiġu żviluppati u implimentati strateġiji msejsin fuq it-trasferiment ta' tagħrif lill-awtoritajiet kompetenti u lill-partijiet interessati biex jittejjeb il-livell ta' implimentazzjoni tal-leġiżlazzjoni.
      L-għan Nru 4– Li jiġu ssorveljati, irrappurtati u analizzati l-effetti tal-istrateġiji diversi ta' tagħrif implimentati mill-proġett ta' prova u li jingħataw ir-rakkomandazzjonijiet dwar il-fattibbiltà u l-kundizzjonijiet possibbli li taħthom l-Unjoni tkun tista' ssostni netwerk ta' ċentri ta' referenza għat-trattament xieraq tal-annimali.
      L-IMPLIMENTAZZJONI
      L-implimentazzjoni għandha titwettaq b'ġestjoni diretta ċentralizzata.
      SKEDA TA’ ŻMIEN U AMMONT INDIKATTIV TAS-SEJĦA/SEJĦIET GĦALL-PROPOSTI/GĦOTJA DIRETTA
      Għandha tiġi ppubblikata fit-tieni kwart tal-2012 talba waħda għall-proposti ta' EUR 1 000 000.
      Il-proġett bi prova se jitwettaq fi żmien 12-il xahar mid-data tal-iffirmar tal-ftehim dwar l-għotja.
      RATA MASSIMA POSSIBBLI TA’ KOFINANZJAMENT
      Il-kofinanzjament massimu tal-kostijiet eliġibbli tal-azzjoni se jvarjaw skont l-Istat Membru fejn ikunu stabbiliti l-benefiċjarji:
      
                  —
               
               
                  Għall-benefiċjarji rreġistrati fi Stati Membri b'PDG per capita skont l-istandards tal-poter tal-akkwist ta' mhux aktar minn 50 % tal-PDG per capita tal-2010 tal-UE, ir-rata massima tal-kofinanzjament se tkun ta' 85 % (il-Bulgarija, ir-Rumanija).
               
            
                  —
               
               
                  Għall-benefiċjarji rreġistrati fi Stati Membri b'PDG per capita skont l-istandards tal-poter tal-akkwist ta' aktar minn 50 % iżda mhux aktar minn 100 % tal-PDG tal-2010 tal-UE, ir-rata massima tal-kofinanzjament se tkun ta' 75 % (ir-Repubblika Ċeka, l-Estonja, il-Ġreċja, Ċipru, l-Ungerija, Malta, il-Polonja, il-Portugall, is-Slovenja u s-Slovakkja).
               
            Għall-benefiċjarji l-oħra tal-UE, ir-rata massima tal-kofinanzjament se tkun ta' 50 %.
      KRITERJI ESSENZJALI TAL-GĦAŻLA U TAL-GĦOTI
      
         Kriterji essenzjali għall-għażla:
      L-applikanti jrid ikollhom aċċess għal biżejjed sorsi ta' finanzjament u li dawn ikunu konkreti u, biex ikunu jistgħu jmantnu l-attivitajiet tul il-perjodu tal-proġett u biex jgħinu fil-finanzjament tal-proġett.
      L-applikanti għandu jkollhom il-ħiliet u l-kwalifiki professjonali meħtieġa biex iwettqu bis-sħiħ l-azzjoni proposta. Għandhom jagħtu prova tal-għarfien u l-esperjenza tagħhom fl-oqsma rilevanti u b'mod partikolari fir-riċerka applikata u/jew fl-edukazzjoni vokazzjonali dwar it-trattament xieraq tal-annimali.
      
         Kriterji essenzjali għall-għotja:
      
      
                  —
               
               
                  Is-solidità tal-istrateġija (15 %)
               
            
                  —
               
               
                  L-organizzazzjoni tax-xogħol u l-involviment tal-partijiet interessati (25 %)
               
            
                  —
               
               
                  L-interess tal-proġett fil-livell Ewropew u l-effett multiplikattiv (30 %)
               
            
                  —
               
               
                  L-effiċjenza u l-kost-effettività tal-proġett (30 %)
               
            IS-SURA TAL-IMPENN LEGALI
      Ftehim bil-miktub